Joseph Alemany

**Joseph Sadoc Alemany y Conill** (1814–1888) var katolsk erkebiskop av San Francisco i California.

## Bakgrunn
Josep Sadoc Alemany i Conill var sønn av Antoni Alemany i Font og Miquela dels Sants i Saborit. 

Han sluttet seg til dominikanerordenen i 1821 og begynte på studier i katolsk teologi i deres konventer i Trumpt og Garona. Han avla sine høytidelilege ordensløfter i september 1831, samme året som hans protesjé, Patrick Manogue, ble født i Irland. 

Han måtte han forlate klosteret på grunn av eksklustrasjonene som ble dekretert av de liberale regjeringer under regentskapet til dronning María Cristina de Borbón (1833–1840), og han ble tvunget til å reise til Roma for å fullføre formasjon og studier som medlem av kommuniteten ved Santa Maria sopra Minerva og ved dominikanernes kollegium Angelicum.

### Prest
Conill ble presteviet den 11. mars 1837 i katedralen i Viterbo i Kirkestaten den 11. mars 1837 av erkebiskop Gaspare Bernardo Pianetti. Han ble umiddelbart utnevnt til novisemester for novisene og assistent for rektor for basilikaen Santa María sopra Minerva, en tjeneste han utførte i fire år, frem til 1841. Under sin tid i Roma fikk han en audiens hos pave Gregor XVI.

Hans dominikanske overordnede sendte han til USA i 1841. De første årene av hans misjonsvirksomhet ble tilbrakt i Nashville og Memphis, og i 1847 ble han gjort til provinsial av dominikanerordenen i delstaten Ohio. Han ble til slutt naturalisert amerikansk statsborger.

I 1848 ble Alemany utnevnt til provinsialprior for dominikanerprovinsen *St. Joseph*, som da omfattet dominikanernes hus i det østlige USA.

I 1850 vakte hans evner oppmerksomhet i den romerske kurie under hans tilstedeværelse ved ordenens generalkapittel. Innkalt til Vatikanet møtte Alemany den 11. juni 1850 kardinal Giacomo Filippo Fransoni, og ble informert om hans utnevnelse til biskop av det katolske bispedømme Monterey i California. Alemany svarte: «Nei». pave Pius IX beordret Alemany til en privataudiens den 16. juni. Pave Pius sa til Alemany: *«Du må dra til California....Dit andre er trukket av gullet, må du bære korset.»*

Monterey var den gamle hovedstad i Alta California, som i 1848 var blitt US-amerikansk land etter århundrer med spansk overherredømme (Ny-Spania, Mexico).

### Biskop av Monterey
Utnevnelsen den 31. mai 1850 til biskop av Monterey gjorde ham til den første US-amerikanske biskop i California. Prefekten av Kongregasjonen for troens utbredelse, kardinal Giacomo Filippo Fransoni, bispeviet ham den 30. juni samme år; medkonsekrerende var den latinske patriark av Jerusalem, Giuseppe Valerga, og titulærerkebiskop Giovanni Domenico Stefanelli. 

Før han forlot Europa, bestemte Alemany at han ville trenge hjelp fra et samfunn av ordenssøstre for utdanning av barna i hans nye territorium. Han reiste rundt og besøkte forskjellige klostre av dominikanernonner. Da han ankom Paris, dro han til Korsklosteret der, hvor han la frem sitt ønske frivillige blant søstrene. Han fikk en rekrutt, søster Mary of the Cross Goemaere, en belgisk nyinntrådt novise.

Alemany satte snart seil med henne og en dominikanermedbror, Francis Sadoc Vilarrasa, og de ankom San Francisco den 6. desember 1850. Goemaere grunnla deretter en kommunitet i Monterey som skulle bli til *[[Dominican Sisters of San Rafael]].

===Erkebiskop av San Francisco===
Da erkebispedømmet i San Francisco ble opprettet den 29. juli 1853, ble Alemany utnevnt av pave [[Pius IX]] til dets første erkebiskop. Alemany ankom San Francisco og fant tre etablerte katolske menigheter der. Som erkebiskop av San Francisco, ledet Alemany det som ble et multinasjonalt bispedømme, på grunn av tilstrømningen av mennesker under den stadig pågående [[gullfeberen i California]], og menigheter ble opprettet for San Franciscos italienske, irske, franske, tyske og meksikanske troende.

Katolske ordensinstitutter satte også i gang under hans funksjonstid, med *jesuittene* som etablerte [[Santa Clara University]] og [[University of San Francisco]], og *De La Salle Christian Brothers* som drev * Saint Mary's College*, og *Sisters of Notre Dame de Namur* som i [[San Jose (California)|San Jose]] etablerte [[Notre Dame de Namur University]], og *Sisters of the Holy Names of Jesus and Mary* som etablerte [[Holy Names University]] i [[Oakland]]. Han og Vilarosa grunnla også dominikanerprovinsen av *Det aller helligste navn* i 1851, og *Dominican Sisters of San Rafael* og *Dominican Sisters of Mission San Jose* ble etablert i henholdsvis 1851 og 1876.

Allerede som biskop av Monterey hadde Alemany sendt inn en begjæring til [[Public Land Commission]] den 19. februar 1853 om tilbakeføring til kirken av alle tidligere misjonsland i California. Som erkebiskop av San Francisco søkte han avgiftseierskap på 1 051,44 dekar (for alle praktiske formål det nøyaktige areal av landet dekket av de opprinnelige misjonsbygningene, kirkegårdene og og tilhørende åkerland og hagebrukr) ble deretter overført til kirken, sammen med [[Cañada de los Pinos]] (eller College Rancho) i [[Santa Barbara County]] som omfattet 35.499.73 dekar (143.6623 km2), og [[La Laguna (California)|La Laguna]] i [[San Luis Obispo County]], på 4.157.02 dekar (16.8229 km2). Hans myndighetsområde var stort, ettersom bispedømmet Monterey opprinnelig omfattet hele området i den tidligere meksikanske provinsen [[Alta California]], mens erkebispedømmet San Francisco omfattet hele delstaten California nord for [[Monterey Bay]], så vel som territorier som skulle bli til [[Nevada]] og [[Utah]]. 

Erkebiskop Alemany ønsket imidlertid å vende tilbake til misjonsarbeid og ba om en koadjutorbiskop. I 1883 ble biskop [[Patrick William Riordan]] utnevnt av pave [[Leo XIII]] til hans koadjutor, og kan ville så etterfølge Alemany ved sistnevntes fratreden som erkebiskop den 31. desember 1884.

===De siste leveår===
Etter sin fratreden, forlot Alemany San Francisco i mai 1885 for å returnere til hjemlandet. I løpet av reisen østover besøkte han [[New York (delstat)|New York]], og ble presentert av den katolske general [[William Rosecrans]] for president [[Grover Cleveland]]. Han ankom Italia, hadde audiens hos pave Leo XIII, og ble utnevnt til [[titulærerkebiskop]] av *Pelusium*.

Alemany vendte tilbake til Katalonia i et valenciansk kloster, og hadde til hensikt å vie resten av livet til rehabiliteringen av dominikanerordenen i Spania.
==Død==
Han døde der i [[Valencia]] den 14. april 1888. Han ble gravlagt i kirken *Sant Domènec* i hjembyen Vic.

I 1965 ble erkebiskop Alemanys levninger bragt tilbake til San Francisco. Etter en requiemmesse celebrert av erkebiskop [[Joseph T. McGucken]] i [[Old Cathedral of Saint Mary of the Immaculate Conception]] ble hans levninger begravd i erkebispekrypten i mausoleet i *Holy Cross Cemetery* i [[Colma (California)|Colma]] i California.

Joseph Alemany var også forfatter, og skrev boken *The Life of St. Dominick*.

== Episkopalgenealogi ==
Hans [[episkopalgenealogi]] er:
* Kardinal [[Scipione Rebiba]] (1504–1577) 
* Kardinal [[Giulio Antonio Santori]] (1532–1602) * bispeviet 1566
* Kardinal [[Girolamo Bernerio]] (1540–1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566–1622) *1604
* Kardinal [[Ludovico Ludovisi]]  (1595–1632) *1621
* Kardinal [[Luigi Caetani]] (1595–1642) *1622
* Kardinal [[Ulderico Carpegna]] (1595–1679) *1630
* Kardinal [[Paluzzo Paluzzi Altieri degli Albertoni]] (1623–1698) *1666
* pave [[Benedikt XIII]] (1649–1730) *1675
* pave [[Benedikt XIV]] (1675–1758) *1724
* pave [[Klemens XIII]] (1693–1769) *1743
* Kardinal [[Alessandro Mattei]] (1744–1820) *1767
* Kardinal [[Pietro Francesco Galleffi]] (1770–1837) *1819
* Kardinal [[Giacomo Filippo Fransoni]] (1775–1856) *1822
* Erkebiskop *Joseph Sadoc Alemany y Conill* (1814–1888) *1850

==Litteratur, kilder==
* 
* Mc Gloin, S.J., John B. *California's First Archbishop: The Life of Joseph Sadoc Alemany, O.P., 1814–1888*. New York: Herder and Herder, 1966.
* Parmisano, Fabian Stan. *Mission West:  The Western Dominican Province, 1850–1966*. Oakland, California: Western Dominican Province, 1995.
* Weber, Francis J. 1973. Joseph Sadoc Alemany: Harbinger of a New Era. Los Angeles: Dawson's Book Shop
* 
* *Who Was Who in America: Historical Volume, 1607–1896''. Chicago: Marquis Who's Who, 1967.

## Fotnoter


## Referanser